ang sagot ng amerikano; ngunit huwag po lamang kayong sumira ng anoman, hane po? ang mamamahayag ay nasa ibabaw na ng tuntungan. ipinahihintulot po ba ninyo? at sa pangingilag na baka hindi siya payagan ni mr. leeds ay hindi na naghintay ng pahintulot at itinaas ang kayo at hinanap ang mga salaming inaantay niyang matatagpuan sa mga paa. si ben zayb ay nakabitiw ng kalahating tungayaw, napaurong, muling ipinasok at iniwagayway ang mga kamay niya sa ilalim ng dulang: walang maapuhap. ang mesa ay may tatlong paang bakal na maliliit na nakabaon sa lupa. ang mamamahayag ay tumingintingin sa lahat ng sulok na waring may hinahanap. nasaan ang mga salamin? mamatamata si ben zayb, hinihipo ang dulang, itinataas ang kayong takip, at maminsanminsang inilalagay ang kamay sa noo na waring may ibig maalaala. mayroon po bang nawala sa inyo? ang tanong ni mr. leeds. ang mga salamin, mister, nasaan ang mga salamin? ang inyoy hindi ko maalaman kung saan naroon, ang akin ay nasa fonda.